CELEX: 62021TN0440
Language: el
Date: 2021-07-20 00:00:00
Title: Υπόθεση T-440/21: Προσφυγή-αγωγή της 20ής Ιουλίου 2021 — TM κατά ΕΚΤ

27.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 391/20
            
         
      Προσφυγή-αγωγή της 20ής Ιουλίου 2021 — TM κατά ΕΚΤ
      (Υπόθεση T-440/21)
      (2021/C 391/28)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: TM (εκπρόσωποι: L. Levi και A. Champetier, δικηγόροι)
      
         Καθής-εναγομένη: Ευρωπαϊκή Κεντρική Τράπεζα
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της εκτελεστικής επιτροπής της 15ης Δεκεμβρίου 2020, με την οποία διορίστηκε η P., αντί του προσφεύγοντος-ενάγοντος, στη θέση του γενικού διευθυντή της ΓΔ Πληροφοριακών Συστημάτων·
               
            
                  —
               
               
                  να ακυρώσει, εάν κριθεί αναγκαίο, την απόφαση της εκτελεστικής επιτροπής της 11ης Μαΐου 2021, με την οποία απορρίφθηκε η διοικητική ένσταση που υπέβαλε ο προσφεύγων-ενάγων κατά της αποφάσεως περί μη διορισμού του·
               
            
                  —
               
               
                  να επιδικάσει στον προσφεύγοντα-ενάγοντα αποζημίωση για την υλική ζημία που αυτός υπέστη συνεπεία της αποφάσεως της 15ης Δεκεμβρίου 2020, ύψους 73 679,47 ευρώ·
               
            
                  —
               
               
                  να επιδικάσει στον προσφεύγοντα-ενάγοντα χρηματική ικανοποίηση για την ηθική βλάβη που αυτός υπέστη, συμβολικής αξίας ενός ευρώ.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται πρόδηλο σφάλμα εκτιμήσεως και παράβαση του άρθρου 8α, στοιχείο γ', του κανονισμού προσωπικού, και των άρθρων 1α.1.1 (β), 1α.2.1.1 και 1α.2.6.1 του κανονισμού προσωπικού, καθώς και παράβαση της προκηρύξεως κενής θέσεως και προσβολή του συμφέροντος της υπηρεσίας.
               
            
                  2.
               
               
                  Με τον δεύτερο λόγο προβάλλεται παρατυπία της διαδικασίας προσλήψεως 2020-2738- EXT λόγω παραβάσεως του άρθρου 1α.3.1.2 § 4 του κανονισμού προσωπικού και καταχρήσεως εξουσίας.
               
            
                  3.
               
               
                  Με τον τρίτο λόγο προβάλλεται παράβαση των άρθρων 1α.2.7.9, 1α.2.7.10 και 1α.2.7.11 του κανονισμού προσωπικού, έλλειψη αιτιολογίας και παραβίαση της αρχής χρηστής διοικήσεως.